Harlesden

Harlesden er et område i distriktet Brent i nordvestlige London. Den største befolkningsgruppen er av afro-karibisk opphav, mens det også er betydelige innslag av irer, brasilianere og guyanere. Harlesden har blitt lovprist for sin levende karibiske kultur og har uoffisielt blitt kalt for Londons hovedstad for reggae.White, Nadine (9. september 2016): «Harlesden boasts highest number of minority-owned businesses» , The Voice Mair, John (Januar 2002): «Harlesden: London's Yardies' Backyard», Cabrivoice. Arkivert fra originalen den 29. januar 2009 Stedets fremste midtpunkt er dets Jubilee Clock, jubileumsklokke, sentralt i High Street som ble reist i forbindelsen med dronning Viktorias gulljubileum. «Jubilee Clock Tower (Harlesden)», Virtualglobetrotting. Bilde og kart.

Fram til midten av 1800-tallet var Harlesden en landsby, men med jernbanen fulgte urbanisering. Stasjonene Willesden Junction, Kensal Green og Harlesden fikk stor betydning for utviklingen av området. Det ble bygget småhus for jernbanearbeiderne, og større hus for middelklassen som ble trukket til stedet. 

Det gamle sognet Willesden ble oppslukt av London, og det landlige preget forsvant fra Harlesden. Under den første verdenskrig ble det reist lavkostboliger i områdene mellom de gamle landsbyene, slik at man fikk et sammenhengende urbant område. En av Storbritannias største industriområder ble opprettet i Park Royal rett utenfor Harlesden. 

I etterkrigstiden tok dagens Harlesden form gjennom innvandring fra Karibia, det indiske subkontinentet og Afrika. Mens dette i områder som Notting Hill og Brixton førte til problemer og i noen tilfeller raseopptøyer, har det vært langt færre gnisninger i Harlesden. 19 prosent av befolkningen er afro-karibere, fulgt av afrikanere, 14 prosent hvite briter, og 15 prosent fra andre steder.«Harlesden» , UK Census Data

 Referanser 

Kategori:Steder i Brent